open-index/open-wikipedia-markdown huggingface dataset:
ஐக்கிய உருசியா கட்சி

**ஐக்கிய உருசியா கட்சி** (**United Russia**) ()  உருசியாவின் பெரிய அரசியல் கட்சியாகும். 1 டிசம்பர் 2001-ஆம் ஆண்டில்  ஐக்கிய கட்சி மற்றும் அனைத்து உருசிய தந்தையர் நாடு கட்சிகள் இணைக்கப்பட்டு, ஐக்கிய உருசியக் கட்சி நிறுவப்பட்டது. இக்கட்சியே 2007-ஆம் ஆண்டு முதல்  ருசியாவை ஆண்டு கொண்டிருக்கிறது. தற்போதைய உருசிய நாடாளுமன்றத்தின் கீழவையின் (மக்களவை) 450 இடங்களில், இக்கட்சி 325 இடங்களை (72.44%) வென்று விளாதிமிர் பூட்டின் தலைமையில் ஆட்சியை தக்கவைத்துள்ளது.

தற்போது இக்கட்சியின் தலைவராக திமீத்ரி மெத்வேதெவ்வும், பொதுச்செயலராக ஆண்ட்ரே துர்ச்சக்கும், கட்சியின் நாடாளுமன்றக் குழுத் தலைவராக செர்ஜி நெவெரோவ் உள்ளனர்.
## கட்சியின் தலைவர்கள்

## தேர்தல் முடிவுகள்
### உருசிய அதிபர் தேர்தல்

### உருசிய நாடாளுமன்றத் தேர்தல்

## தற்போதைய நிலை
### உருசிய நாடாளுமன்றத்தில் ஐக்கிய உருசியக் கட்சியின் நிலை
* உருசியா  நாடாளுமன்றத்தின் கீழவை 450 இடங்கள் கொண்டுள்ளது. அதில் ஆட்சி அமைக்க தேவையான பெரும்பான்மையான இடங்களை ஐக்கிய உருசியக் கட்சி பெற்றுள்ளது. It heads all five ருசியா நாடாளுமன்றத்தின் கீழவைத் தலைத்தலைவராக ஐக்கிய உருசியக் கட்சியின்  உருசியக் கட்சியின் *வியாசஸ்லாவ் வோலோடின்* தேர்வு செய்யப்பட்டுள்ளார். மேலும் நாடாளுமன்றக் குழுக்களில் ஐக்கிய உருசியக் கட்சியின் நாடாளுமன்ற உறுப்பினர்கள் பெரும்பான்மையாக உள்ளனர்.
* நாடாளுமன்றத்தின் மேலவை எனப்படும் உருசியக் கூட்டமைப்புக் குழுவின் ஐக்கிய உருசியக் கட்சி பெரும்பான்மை இடகளை பெற்றுள்ளது. 
### கட்சி  உறுப்பினர்கள்
2013-ஆம் ஆண்டில் ஐக்கிய உருசியக் கட்சியில் 2 மில்லியன் பேர் உறுப்பின்ர்கள் உள்ளதாக கூறுகின்றனர். 30% உருசிய மகக்ள் ஐக்கிய உருசியக் கட்சிக்கு விசுவாசமாக இருப்பதாகவும் கூறுகின்றனர்.

## கட்சி அமைப்பு

ஏப்ரல் 2008-ஆம் ஆண்டு முதல் ஐக்கிய உருசியக் கட்சி, உயர்மட்டக் குழுவின் தலைவரின் கீழ் செயல்படுகிறது. இக்கட்சியின் பொதுக் குழு 152 உறுப்பினர்களைக் கொண்டது. பொதுச் செயலாளர் தலைமையில் 23 பேர் கொண்ட  செயற்குழு  செயல்படுகிறது.

20 செப்டம்டம்பர் 2005 அன்று உருசியாவில் இக்கட்சியின் 2,600 கிளைகளும் மற்றும் 29,856 உள்ளூர் அலுவலகங்களும் இருந்தது.
## மேற்கோள்கள்

## மேலும் படிக்க
* 
* 
* 
* 

## வெளி  இணைப்புகள்

* Official website of United Russia 
* Official website of the Duma fraction  
* Youth wing of the party 

பகுப்பு:உருசியா
பகுப்பு:உருசியாவின் அரசியல்
*
பகுப்பு:உருசியாவின் வரலாறு
ஒசூர் மாநகர மேயர்கள் பட்டியல்

**ஒசூர் மேயர்** (*Mayor of Hosur*) என்பவர் தமிழ்நாட்டிலுள்ள ஒசூர் மாநகரின் முதல் குடிமகன் ஆவார். தேர்ந்தெடுக்கப்பட்ட மேயர் என்ற பதவிக்குரியவரான இவர் ஓசூர் மாநகராட்சியின் 45 மாமன்ற உறுப்பினர்களின் ஒத்துழைப்புடன் நகரத்தின் தலைமை நிர்வாகியாக பொறுப்பு வகிக்கிறார்.

தமிழ்நாட்டில் 2006-ஆம் ஆண்டு  மேயரை மக்களே நேரடியாகத் தேர்ந்தெடுக்கும் முறை நீக்கப்பட்டது. தமிழ்நாடு தேர்தல் ஆணையத்தின் பரிந்துரையின் பேரில் 2011 ஆம் ஆண்டு நேரடித் தேர்தல் முறை மீண்டும் கொண்டுவரப்பட்டது. 
ஆனால் 2022 ஆண்டு நடந்த மாநகராட்சித் தேர்தலில் மேயர்களை மறைமுகமாக தேர்ந்தெடுக்கும் முறை மீண்டும் கொண்டுவரப்பட்டது.

நகராட்சியாக இருந்த ஒசூர் 2019 பெப்ரவரி மாதம் மாநகராட்சியாக தரம் உயர்த்தப்பட்டது. ஆனாலும் தமிழ்நாட்டின் பிற மாநகரங்களைப் போலவே ஒசூர் மேயர் பதவியும் காலியாகவே இருந்தது. 2022 நகர்ப்புற உள்ளாட்சித் தேர்தலைத் தொடர்ந்து திராவிட முன்னேற்றக் கழகத்தை (திமுக) சேர்ந்த எஸ். ஏ. சத்யா, ஒசூரின் முதல் மேயராக 4 மார்ச் 2022 அன்று பதவியேற்றார்.

## ஒசூர் உள்ளாட்சி அமைப்பின் வரலாறு
தேர்வு நிலை பேரூராட்சியாக இருந்த ஒசூர், 1992 ஆம் ஆண்டு இரண்டாம் நிலை நகராட்சியாக மேம்படுத்தப்பட்டது. 1998 இல் தேர்வு நிலை நகராட்சியானது. 2011 ஆண்டு மத்திகிரி பேரூராட்சி, சூசூவாடி, மூக்கண்டபள்ளி, ஆவலப்பள்ளி, சென்னத்தூர் ஆகிய  ஊராட்சிகள் ஒசூர் நகராட்சியுடன் இணைக்கப்பட்டு சிறப்பு நிலை நகராட்சியாக தரம் உயர்த்தப்பட்டது. 2019  பெப்ரவரி மாதம் அச்செட்டிபள்ளி ஊராட்சி, பேகேபள்ளி ஊராட்சி, சென்னசந்திரம் ஊராட்சி, கொத்தகொண்டபள்ளி ஊராட்சி, ஒன்னல்வாடி ஊராட்சி, நல்லூர் ஊராட்சி, தொரபள்ளி அக்ரஹாரம் ஊராட்சி, பேரண்டப்பள்ளி ஊராட்சி உள்ளிட்ட எட்டு ஊராட்சிகள் ஒசூருடன் இணைக்கப்பட்டு, மாநகராட்சியாக தரம் உயர்த்தப்பட்டது. இதனைமூலம் ஒசூர் மாநகரின் பரப்பளவானது 200 சதுர கிலோமீட்டர் சுற்றளவுக்கு விரிவடைந்தது.

## ஊராட்சித் தலைவர்கள் பட்டியல்

## பேரூராட்சித் தலைவர்கள் பட்டியல்

## நகராட்சித் தலைவர்கள் பட்டியல்

## மேயர்கள் பட்டியல்

## மேற்கோள்கள்

பகுப்பு:கிருஷ்ணகிரி மாவட்டம்
பகுப்பு:நகரத்தந்தைகள்
பகுப்பு:தமிழ்நாடு நகரத்தந்தைகள்
கிரடா

*கிராடா* (*Kirada*, ஆட்சி பொ.ச. 335-345), வடமேற்கு இந்தியாவின் காந்தாரப் பகுதியில் கிடாரைட்டு வம்சத்தின் முதல் அறியப்பட்ட ஆட்சியாளராக நவீன வரலாற்று அறிஞர்களால் கருதப்படுகிறார். ஒருவேளை இதே காலத்தில் யசதன் என்ற மற்றொரு கிடாரைட்டு ஆட்சியாளர் இருந்திருக்கலாம்.

பொ.ச. 340-345 காலகட்டத்தில், இந்தியாவில் மத்திய மற்றும் மேற்கு பஞ்சாப் பகுதியில், குசானப் பேரரசின் முடிவிலும், கிடாரைட்டுகளின் ஆட்சியின் தொடக்கத்திலும் ஏராளமான நாணயங்களில் 'கிரடா' என்ற பெயர் காணப்படுகிறது. 

காந்தாரப் பகுதியில் கிடைத்துள்ள கிரடாவின் நாணயங்களின் வலதுபுறத்தில் 'கா-தா-ரா' என செங்குத்தாக அச்சிடப்பட்டுள்ளது. இது சமுத்திரகுப்தர் கையொப்பமிடப்பட்ட சில நாணயங்கள் அல்லது யசதன், பெரோஸ் மற்றும் முதலாம் கிடாரன் போன்ற பிற ஆரம்பகால கிடாரைடு ஆட்சியாளர்களின் நாணயங்கள் போன்றவை. சமுத்திரகுப்தர் என்ற பெயரின் தோற்றம் குப்தப் பேரரசுடன் தொடர்புடைய ஒருவித மேலாதிக்கத்தை பரிந்துரைக்கலாம்.
வலது|thumb| குசான-சாசானிய ஆட்சியாளர் முதலாம் வராகரன் பெயரில் உள்ள நாணயம், கிடாரைன் மற்றும் கிராடனின் தாக்கம் பெற்றது. சுமார் பொ.ச. 340-345. கிடாரைட்டின் முத்திரை ()
கிராடனின் நாணயங்கள் காந்தாரத்தில் சமுத்திரகுப்தரின் பெயரில் இருந்த நாணயங்களைப் பின்பற்றி வெளியிடப்பட்டுள்ளது. மேலும் இவருக்குப் பிறகு கிடாரைட்டு ஆட்சியாளராக பெரோஸ் மற்றும் பின்னர் பிரபலமான முதலாம் கிடாரன் இருந்ததாக கருதப்படுகிறது. மொத்தத்தில் கடைசி குசான ஆட்சியாளர் கிபுனாடாவின் ஆட்சிக்குப் பிறகு அவை முதல் நாணய வெளியீடுகளை உருவாக்குகின்றன. 

கிரடா, சுமார் பொ.ச.340-345- இல் ஆண்ட கடைசி குசான-சாசானிய ஆட்சியாளரான முதலாம் வராக்ரன் குசான்ஷாவின் பெயருடன் கிடாரைட்டுகளின் எழுச்சிக்கு முன் பயன்பாட்டில் இருந்த நந்திபாதத்தை ( காளையின் குளம்புகள் ) மாற்றி கிடாரைட்டு முத்திரையை இணைத்து பல்குவில் வெளியிட்டார்.     

## சான்றுகள்

பகுப்பு:இந்திய வரலாறு
பகுப்பு:பாக்கித்தான் வரலாறு
பகுப்பு:ஆப்கானித்தானின் வரலாறு
பகுப்பு:அரசர்கள்
கிபுனாடா

**கிபுனாடா** ( *Kipunada*) பிராமி எழுத்தில்  ; *கி-பு-னா-டா* ) மேலும் **கிபனாதா** எனவும் அறியப்படும் இவர் சுமார் பொ.ச. 335-350-இல் ஆட்சி செய்த குசான பேரரசின் கடைசி ஆட்சியாளராக இருக்கலாம். இவர் தங்க நாணயத்திற்கு பெயர் பெற்றவர்.  இவர் முதலாம் சாகாவிற்குப் பிறகு அரியணை ஏறினார். மேற்கு பஞ்சாபில் உள்ள தக்சசீலப் பகுதியில் கிபுனாடா ஒரு உள்ளூர் ஆட்சியாளராக இருந்திருக்கலாம். மேலும் இவர் குப்தப் பேரரசர் சமுத்திரகுப்தரின் ஆட்சியாளராகவும் இருந்திருக்கலாம்.

## குப்தர் மற்றும் கிடாரைட்டு வாரிசுகள்
மத்திய மற்றும் மேற்கு பஞ்சாபில் கண்டெடுக்கப்பட்ட கிபுனாடாவின் அச்சிடப்பட்ட விசித்திரமான நாணயங்களில் "சமுத்திரம்"  ( குப்தர் எழுத்து:), என்ற பெயர் இடம் பெற்றிருப்பது மறைமுகமாக குப்தப் பேரரசின் ஆட்சியாளர் சமுத்திரகுப்தருடன் இணைக்கப்பட்டிருக்கலாம்.  இதற்குப் பிறகு, பஞ்சாபில் கிரடா, பெரோஸ், குசானர்கள் முன்பு வைத்திருந்த பிரதேசத்தை ஆக்கிரமித்த பிரபலமான முதலாம் கிடாரன் போன்ற கிடாரைட்டு ஆட்சியாளர்களால் நாணயங்கள் வெளியிடப்பட்டன. பின்னர்   

 
படிமம்:Samudra Gandhara coin, Punjabi mint Circa CE 350-375.jpg|"சமுத்திரம்" (சமுத்திரகுப்தர்) என்ற பெயரில் பஞ்சாப் பகுதியில் கிடைக்கப்பட்டுள்ள நாணயம்(
படிமம்:HUNNIC TRIBES, Kidarites Kirada Circa 340-345.jpg|கிடாரைட்டு மன்னன் கிரடாவின் பெயரில் காணப்படும் நாணயம்(


## குறிப்புகள்

## வெளி இணைப்புகள்
* Coins of late Kushan emperors

பகுப்பு:இந்திய வரலாறு
பகுப்பு:பாக்கித்தான் வரலாறு
பகுப்பு:ஆப்கானித்தானின் வரலாறு
பகுப்பு:அரசர்கள்
மருந்தியல் பட்டதாரி திறனறிதல் தேர்வு

**மருந்தியல் பட்டதாரி திறனறிதல் தேர்வு** (*Graduate Pharmacy Aptitude Test*) என்பது இந்தியாவில் வருடந்தோறும் நடைபெறும் மருந்தியல் முதுநிலை மாணவர் சேர்க்கைக்கான நுழைவுத் தேர்வு ஆகும். இந்தத் தேர்வு கணினி அடிப்படையிலான சோதனைத் தேர்வாகும். இத்தேர்வு தேசியத் தேர்வு முகமையால் நடத்தப்படும் வருடாந்திர அகில இந்தியத் தேர்வாகும். 2018ஆம் ஆண்டு வரை அகில இந்திய தொழில்நுட்பக் கல்வி குழு, புது தில்லியால் இத்தேர்வு நடத்தப்பட்டது. இத்தேர்வு உதவித்தொகை மற்றும் பிற நிதி உதவிகளுக்கான மாணவர்களின் தகுதியைத் தீர்மானிக்கும் வகையில் அமைந்துள்ளது.

தேசியத் தேர்வு முகமையின் கீழ் பாடத்திட்டமும் வினாத்தாளின் முறையும் வடிவமைக்கப்பட்டுள்ளது. இளநிலை மருந்தியல் பாடத்திட்டத்தின் அடிப்படையின் தேர்விற்கான பாடத்திட்டம் தீர்மானிக்கப்பட்டுள்ளது.

## மேலும் பார்க்கவும்

* இந்தியாவில் உள்ள பொது சேவை கமிஷன்களின் பட்டியல்

## மேற்கோள்கள்

## வெளி இணைப்புகள்
* 
* GPAT 2020
https://www.instagram.com/p/CDbEDYJhefj/?igshid=1t42xxuy1r9lo :[GPAT 2021 தகுதித் தலைப்புகள்]

பகுப்பு:மருந்தியல்
பகுப்பு:தகுதித் தேர்வுகள்
தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி

**தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி** (*National Institute of Pharmaceutical Education and Research, Guwahati*) என்பது இந்தியாவின் இரசாயன மற்றும் உர அமைச்சகத்தின் கீழ் உள்ள ஏழு மருந்தியல் நிறுவனங்களில் ஒன்றாகும். இது அசாம் மாநிலம் காமரூப் மாவட்டத்தில் சிலா கடமூர், சாங்சாரியில் அமைந்துள்ளது. இந்த நிறுவனம் மருந்து அறிவியலில் முதுநிலை மற்றும் முனைவர் பட்டங்களை வழங்குகிறது. தேசிய முக்கியத்துவம் வாய்ந்த நிறுவனமான, இது வளர்ந்து வரும் இந்திய மருந்துத் துறைக்கான மனித வள மேம்பாட்டில் முக்கியப் பங்கு வகிக்கிறது. இது இந்தியாவின் அறிவியல் சார்ந்த தொழில்களில் முன்னணியில் முக்கியமான மருந்து உற்பத்தித் துறையில் பரந்த திறன்களைக் கொண்டுள்ளது.

## வரலாறு
தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி 2008ஆம் ஆண்டு செப்டம்பர் மாதம் முதல் செயல்படத் தொடங்கியது. இந்த நிறுவனம் செப்டம்பர் 16, 2008 அன்று மாண்புமிகு மத்திய உரங்கள் மற்றும் இரசாயனங்கள் மற்றும் எஃகு அமைச்சர் இராம் விலாசு பாசுவானால் துவக்கி வைக்கப்பட்டது. குவகாத்தியில் உள்ள சாங்சாரியில் நிரந்தர வளாகத்திற்கான அடிக்கல் 30 மே 2015 அன்று மத்திய இரசாயனம் மற்றும் உரங்கள் அமைச்சர் அனந்த் குமார், அசாம் முதல்வர் தருண் கோகய் மற்றும் மாநில இளைஞர் விவகார அமைச்சர் சர்பானந்தா சோனோவால் முன்னிலையில் நாட்டப்பட்டது.

## கல்வி
### கல்வி திட்டங்கள்
இந்த நிறுவனம் 2 ஆண்டு முதுநிலை பட்டப்படிப்பை வழங்குகிறது. எம். எஸ். (மருந்தகம்), எம். பார்ம். மற்றும் முதுநிலை தொழில்நுட்பம் ஆகிய பட்டங்களை 8 துறைகளில் (மருந்தியல் & நச்சுயியல், மருந்தியல் பயிற்சி, மருந்தியல் பகுப்பாய்வு, மருந்தியல், உயிர்த்தொழில்நுட்பம், மருத்துவ வேதியியல், மருந்துத் தொழில்நுட்பம் (வடிவமைப்புகள்) மற்றும் மருத்துவ சாதனங்கள்) வழங்குகிறது. மேலும் 5 வருட முனைவர் பட்ட படிப்புகளையும் வழங்குகிறது.

இந்தியத் தொழில்நுட்பக் கழகம், குகவுகாத்தியுடன் இணைந்து மருத்துவ சாதனங்களில் முதுநிலை தொழில்நுட்ப படிப்பை இந்த நிறுவனம் புதிதாக அறிமுகப்படுத்தியுள்ளது.

### மாணவர் சேர்க்கை
தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தியில் உள்ள எந்தவொரு பாடத்திற்கும் மாணவர் சேர்க்கை மருந்தியல் பட்டதாரி திறனறிதல் தேர்வு அடிப்படையில் ஒவ்வொரு ஆண்டும் தேசிய மருந்தியல் கல்வி மற்றும் ஆராய்ச்சி நிறுவனத்தினால் நடத்தப்படும் கூட்டு நுழைவுத் தேர்வின் அடிப்படையில் நடைபெறும்.

### தரவரிசை
தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி 2021ஆம் ஆண்டில் தேசிய நிறுவன தரவரிசை கட்டமைப்பின் மருந்தக தரவரிசையில் இந்தியாவில் 19வது இடத்தைப் பிடித்தது.

## கல்வித் துறைகள்
* மருந்தியல் மற்றும் நச்சுயியல்
* உயிரி தொழில்நுட்பவியல்
* மருந்தியல் பயிற்சி
* மருந்தாக்க வேதியியல்
* மருந்தியல்
* மருந்தியல் பகுப்பாய்வு
* மருத்துவ சாதனங்கள்
* மருந்து தொழில்நுட்பம் (வடிவமைப்புகள்)

## மேலும் காண்க
* தேசிய மருந்தியல் கல்வி மற்றும் ஆராய்ச்சி நிறுவனம்,  ரேபரேலி
* தேசிய மருந்தியல் கல்வி மற்றும் ஆராய்ச்சிக் கழகம், மொகாலி
* தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்

## மேற்கோள்கள்

பகுப்பு:இந்திய மருந்துத் துறை
தூய அன்னா

கிறிஸ்தவ பாரம்பரியத்தின் படி, **தூய அன்னா** என்பவர் மரியாவின் தாயும் இயேசுவின் தாய்வழிப் பாட்டியும் ஆவார். மரியாவின் தாய் பெயர் நியமன நற்செய்திகளில் குறிப்பிடப்படவில்லை. அன்னா மற்றும் அவரது கணவர் யோவாக்கீம் ஆகியோரின் பெயர்கள் புதிய ஏற்பாட்டுக்கு வெளியே உள்ள நூல்களில் மட்டுமே குறிப்பிடப்பட்டுள்ளன. அவற்றுள் யாக்கோபு நற்செய்தி (ஏறக்குறைய கி.பி. 150இல் எழுதப்பட்ட நூல்) அவர்ககள் இருவரையும் குறிப்பிடும் மிகப்பழைய நூலாகும். குர்ஆனில் மரியாவின் தாயார் குறிப்பிடப்பட்டுள்ளார், ஆனால் பெயரிடப்படவில்லை.

## மேற்கோள்கள்

பகுப்பு:கிறித்தவப் புனிதர்கள்
பகுப்பு:அன்னை மரியா
பகுப்பு:யூதேய நபர்கள்
ஒன்இந்தியா

**ஒன்இந்தியா.காம்** (*Oneindia.com*) என்பது ஓர் இந்திய செய்தி இணையதளம் ஆகும்.  இது கிரேனியம் இன்ஃபர்மேஷன் டெக்னாலஜிஸ் பிரைவேட் லிமிடெட் நிறுவனத்திற்கு சொந்தமானதாகும். இது 2006 சனவரியில் பி.ஜி. மகேஷ் என்பவரால் நிறுவப்பட்டது.  இந்த இணையதளம் செய்திகள், விளையாட்டு, பயணம், பொழுதுபோக்கு, வணிகம், வாழ்க்கை முறை, காணொலிகள், விளம்பரங்கள் போன்ற உள்ளடக்கங்களுடன் ஏழு இந்திய மொழிகளிலும், ஆங்கிலத்திலும் வெளியாகிறது. 2021 சூனில், இந்தியாவில் இதன் அலெக்சா தரவரிசை 134 ஆகும்.

## வெளியாகும் மொழிகள்
இது கன்னடம், இந்தி, தமிழ், தெலுங்கு, வங்காள மொழி, குஜராத்தி, மலையாளம் ஆகிய இந்திய மொழிகளில் வெளியாகிறது.
## குறிப்புகள்

## வெளி இணைப்புகள்

* 

பகுப்பு:இந்திய பொழுதுபோக்கு வலைத்தளங்கள்
தேசிய மருந்தியல் கல்வி மற்றும் ஆராய்ச்சி நிறுவனங்கள்

**தேசிய மருந்தியல் கல்வி மற்றும் ஆராய்ச்சி நிறுவனங்கள்** (*National Institutes of Pharmaceutical Education and Research*) என்பது இந்தியாவில் உள்ள தேசிய அளவிலான மருந்து அறிவியல் நிறுவனங்களின் குழுவாகும். இந்திய அரசு தேசிய மருந்தியல் கல்வி மற்றும் ஆராய்ச்சி நிறுவனங்களைத் தேசிய முக்கியத்துவம் வாய்ந்த நிறுவனங்களாக அறிவித்துள்ளது. இவை மருந்துகள் துறை, இரசாயனங்கள் மற்றும் உரங்கள் அமைச்சகத்தின் கீழ் தன்னாட்சி அமைப்புகளாகச் செயல்படுகின்றன.

## நிறுவனங்கள்

## எதிர்கால நிறுவனங்கள்
2011ஆம் ஆண்டு சனவரி 20ஆம் தேதி நடைபெற்ற எட்டாவது நிதிக் ஆணையக் கூட்டத்தில், தமிழ்நாட்டின் மதுரையில் தேசிய மருந்தியல் கல்வி மற்றும் ஆராய்ச்சி நிறுவனம் நிறுவப் பரிந்துரைத்தது, இதற்காக தமிழ்நாடு அரசு ஏற்கனவே மதுரையில் 116 ஏக்கர் நிலத்தை ஒதுக்கியுள்ளது. இதற்குப் பிறகும், இத்திட்டம் தொடங்கப்படாமல் உள்ளது. பிப்ரவரி 2015-ல், நிதி அமைச்சர் அருண் ஜெட்லி, ராஜஸ்தான், சத்தீசுகர் மற்றும் மகாராட்டிராவில் மூன்று புதிய தேசிய மருந்தியல் கல்வி மற்றும் ஆராய்ச்சி நிறுவனங்களை அறிவித்தார். மார்ச் 2015-ல், மகாராட்டிராவின் முதல்வர் தேவேந்திர பத்னாவிசு, மகாராஷ்டிராவின் நாக்பூரில் இந்நிறுவனம் அமையும் என்று அறிவித்தார். நவம்பர் 2015-ல், அப்போதைய இரசாயனங்கள் மற்றும் உரங்களின் அமைச்சகமான அனந்த் குமார், ராஜஸ்தான் நிறுவனம் ஜலவரில் இருக்கும் என்று அறிவித்தார். சூலை 2016-ல், குமார் ராஜஸ்தான், சத்தீசுகர் மற்றும் மகாராஷ்டிராவிற்கான திட்டங்களைச் சரிபார்த்தார். அடுத்த நிதியாண்டில் மத்தியப் பிரதேசம், ஆந்திரப் பிரதேசம் மற்றும் கர்நாடகாவில் தேசிய மருந்தியல் கல்வி மற்றும் ஆராய்ச்சி நிறுவனங்களுக்கான திட்டங்களைக் குறிப்பிட்டார். சனவரி 2016-ல் வெளியிடப்பட்ட முந்தைய அறிவிப்புக்கு மாறாக ஆந்திரப் பிரதேசத்தின் விசாகப்பட்டினத்தில் தேசிய மருந்தியல் கல்வி மற்றும் ஆராய்ச்சி நிறுவனம் திட்டமிடப்படவில்லை. இருப்பினும் நவம்பர் 2018 நிலவரப்படி, தேசிய மருந்தியல் கல்வி மற்றும் ஆராய்ச்சி நிறுவனம் நாக்பூருக்கான திட்டங்கள் எதுவும் செயல்வடிவம் பெறவில்லை.

ஏப்ரல் 2016-ல், ஒடிசாவின் புவனேசுவரில் ஒரு தேசிய மருந்தியல் கல்வி மற்றும் ஆராய்ச்சி நிறுவனம் நிறுவ ஒடிசா அரசு கோரியது.

சூன் 2019-ல், இரசாயனங்கள் மற்றும் உரங்கள் அமைச்சர் டி. வி. சதானந்த கெளடா, வரும் ஆண்டுகளில் புதிய தேசிய மருந்தியல் கல்வி மற்றும் ஆராய்ச்சி நிறுவனங்களைத் திறக்கும் திட்டம் இல்லை என்று பாராளுமன்றத்தில் தெரிவித்தார். மகாராஷ்டிரா, ராஜஸ்தான் மற்றும் சத்தீசுகரில் 3 புதிய தேசிய மருந்தியல் கல்வி மற்றும் ஆராய்ச்சி நிறுவனங்களை அமைக்கும் யோசனையை அமைச்சகம் கைவிட்டதாகவும் தெரிவித்தார்.

## கல்வி

### முதுநிலை திட்டம்

* **முதுநிலை அறிவியல்** (மருந்தியல்) இந்த 2 ஆண்டு முழுநேர திட்டம் மருந்தியலின் பல்வேறு பிரிவுகளில் வழங்கப்படுகிறது.
** இயற்கைப் பொருட்கள்
** மருத்துவ வேதியியல்
** மருந்தியல் & நச்சுயியல்
** மருந்தியல் தகவல்
** மருந்தியல்
** உயிரி தொழில்நுட்பவியல்
** மருந்தியல் பயிற்சி
* **முதுநிலை தொழில்நுட்பம்** (மருந்தியல்)
* **முதுநிலை வணிக நிர்வாகம்** (மருந்தியல்)

### முனைவர் பட்டம்/ஆய்வு நிதியுதவு

* முனைவர் பட்ட படிப்பு (*பிஎச். டி.*) - இந்த திட்டம் முழு நேர மற்றும் பகுதி நேரமாக வழங்கப்படுகிறது
** மருத்துவ வேதியியல்
** இயற்கைப் பொருட்கள்
** மருந்தியல் & நச்சுயியல்
** மருந்தியல்
** மருந்தியல் பயிற்சி
** உயிரி தொழில்நுட்பவியல்

## மேலும் பார்க்கவும்

* மருந்தாளுநர் கல்லூரிகள்

## மேற்கோள்கள்

பகுப்பு:இந்திய ஆய்வுக் கழகங்கள்
தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாது

**தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாது** (*National Institute of Pharmaceutical Education and Research, Ahmedabad*) என்பது இந்திய பொது மருந்தியல் ஆராய்ச்சி பல்கலைக்கழகம் மற்றும் இந்தியாவின் இரசாயன மற்றும் உர அமைச்சகத்தின் கீழ் உள்ள ஏழு நிறுவனங்களில் ஒன்றாகும். இந்த நிறுவனம் மருந்து அறிவியலில் முதுநிலை மற்றும் முனைவர் பட்டங்களை வழங்குகிறது. தேசிய முக்கியத்துவம் வாய்ந்த நிறுவன, இந்நிறுவனம் வளர்ந்து வரும் இந்திய மருந்துத் தொழிலுக்கு மனித வள மேம்பாட்டில் முக்கியப் பங்கு வகிக்கிறது. இது இந்தியாவின் அறிவியல் சார்ந்த தொழில்களில் முன்னணியில் உள்ளது. முக்கியமான மருந்து உற்பத்தித் துறையில் பரந்த திறன்களை இந்நிறுவனம் கொண்டுள்ளது.

## கல்வியாளர்கள்
இந்த நிறுவனம் 2 வருட முதுநிலை பட்டப்படிப்பை வழங்குகிறது.  எம். எஸ். (மருந்தியல்) 7 பிரிவுகளில் (உயிர்த்தொழில்நுட்பம், மருத்துவ வேதியியல், மருத்துவ சாதனங்கள், மருந்தியல் & நச்சுயியல், இயற்கைப் பொருட்கள், மருந்து பகுப்பாய்வு & மருந்தியல்).

### தரவரிசை
தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாத், 2020 ஆம் ஆண்டில் தேசிய நிறுவன தரவரிசை கட்டமைப்பின் மருந்தக தரவரிசையில் இந்தியாவில் 8வது இடத்தைப் பிடித்தது.  இது அதன் முந்தைய தரவரிசையிலிருந்து முன்னேற்றம் ஆகும். தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாத் 2019 இல் 9வது இடத்திலிருந்தது.

## குறிப்பிடத்தக்க ஆளுமை
**ராகேசு குமார் தெகடே**, இணைப் பேராசிரியர், சமீபத்தில் அமெரிக்காவின் இசுட்டான்போர்ட்டு பல்கலைக்கழகத்தால் வெளியிடப்பட்ட உலகப் பட்டியலில் மருந்தியல் மற்றும் மருந்தியல் துறையில் சிறந்த 2% விஞ்ஞானிகளில் பட்டியலிடப்பட்டுள்ளார். பட்டியலில் இடம்பெற்றுள்ள இளம் இந்தியர் இவர் என்பது குறிப்பிடத்தக்கது. பேராசிரியர். தெகடே 15 ஆண்டுகளுக்கும் மேலான கற்பித்தல் மற்றும் ஆராய்ச்சி அனுபவத்துடன் கூடிய கல்வி-ஆராய்ச்சியாளர் ஆவார். இவர் புற்றுநோய் சிகிச்சை, நீரிழிவு, மூட்டுவலி மற்றும் நரம்பியல் கோளாறுகளுக்கான சிகிச்சை மருந்துகள், எஸ்ஐ ஆர். என். ஏ. நுண்புரி ஆர். என். ஏ. போன்றவற்றின் குறிப்பிட்ட விநியோகத்திற்கான இலக்கு நானோ தொழில்நுட்பம் சார்ந்த தயாரிப்புகளின் வடிவமைப்பு, மேம்பாடு மற்றும் குணாதிசயங்கள் இவரது ஆராய்ச்சி குழு ஆராய்கிறது. இவர் > 300 சக மதிப்பாய்வு செய்யப்பட்ட ஆய்வுக் கட்டுரைகளை வெளியிட்டுள்ளார். (> 7500 மேற்கோள்கள்; எச். சுட்டெண் 48) மற்றும் பல காப்புரிமை பெற்றுள்ளார். தெகடே "மருந்து தயாரிப்பு மேம்பாடு மற்றும் ஆராய்ச்சித் தொடரில் முன்னேற்றங்கள்" என்ற தலைப்பில் புகழ்பெற்ற புத்தகத் தொடரின் தலைமை ஆசிரியர் ஆவார்.

## மேற்கோள்கள்

பகுப்பு:மருந்தியல்
தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா

**தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா** (*National Institute of Pharmaceutical Education and Research, Kolkata*) என்பது இந்தியாவின் மேற்கு வங்காளத்தில் உள்ள கொல்கத்தாவில் அமைந்துள்ள இந்திய பொது மருந்தியல் ஆராய்ச்சி பல்கலைக்கழகமாகும். இதுதேசிய மருந்துக் கல்வி மற்றும் ஆராய்ச்சி நிறுவனங்களில் ஒன்றாகத் தேசிய முக்கியத்துவம் வாய்ந்த அமைப்பாகும்.

## வழங்கப்படும் மருந்தியல் கல்வி
தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா 2-ஆண்டு எம். எஸ். (மருந்தியல்) படிப்பினை வழங்குகிறது. மருந்து அறிவியலில் முனைவர் ஆய்வுத் திட்டம் செயல்படுகிறது. மருந்துத் துறையின் தற்போதைய மற்றும் எதிர்காலத் தேவைகளைப் பூர்த்தி செய்வதற்காக, மருந்துகள் மற்றும் நுகர்வோர் சுகாதாரப் பொருட்கள் ஆகிய துறைகளில் கல்வித் திறன் மற்றும் ஆராய்ச்சியை மேம்படுத்துவதற்காக 2016-ல் நிறுவனம் சனோபி இந்தியாவுடன் புரிந்துணர்வு ஒப்பந்தம் செய்தது.

## தரவரிசை
தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா 2021 ஆம் ஆண்டில் தேசிய நிறுவன தரவரிசை கட்டமைப்பின் மருந்தியல் நிறுவன தரவரிசையில் இந்தியாவில் 33வது இடத்தைப் பிடித்தது.

## மேற்கோள்கள்

## வெளி இணைப்புகள்
* முகப்பு பக்கம்

பகுப்பு:இந்திய மருந்துத் துறை
விவேக் அகர்வால்

**விவேக் அகர்வால்** (*Vivek Agarwal*) இந்தியாவைச் சேர்ந்த ஓர் துடுப்பாட்ட வீரராவார். உத்தரப்பிரதேச மாநிலத்திலுள்ள மீரட் நகரில் 1962 ஆம் ஆண்டு சனவரி மாதம் இவர் பிறந்தார். வலதுகை ஆட்டக்காரரான இவர் அரியானா மாநில அணிக்காக விளையாடினார். 

1982-83 ஆம் ஆண்டுகளில் நடைபெற்ற வங்காள அணிக்கு எதிரான ஒரு முதல் தர போட்டியில் அகர்வால் விளையாடினார். தொடக்க ஆட்டக்காரராக களமிறங்கிய அகர்வால் ஆட்ட முதல்பகுதியில் 18 ஓட்டங்கள் எடுத்தார், இரண்டாவது ஆட்டப்பகுதியில் ஓட்டங்கள் ஏதும் எடுக்காமல் ஆட்டமிழந்தார். 

இந்தியன் ஏர்லைன்சு விமானத்தில் அகர்வால் விமானப் பணியாளராகப் பணிபுரிந்தார். விமான எண் 491 விமானத்தில் இவர் பணியாளராக இருந்தார். இவ்விமானம்  1993 ஆம் ஆண்டு ஏப்ரல் மாதம் 26 ஆம் நாளன்று அவுரங்காபாத்தில் இருந்து புறப்பட்ட சிறிது நேரத்தில் விபத்துக்குள்ளானது. விபத்தில் இறந்த 55 பேரில் விவேக் அகர்வாலும்  ஒருவராவார்.

## மேற்கோள்கள்

## புற இணைப்புகள்
*Vivek Agarwal at Cricket Archive

பகுப்பு:1962 பிறப்புகள்
பகுப்பு:1993 இறப்புகள்
பகுப்பு:இந்தியத் துடுப்பாட்டக்காரர்கள்
பகுப்பு:அரியானா நபர்கள்
தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து

**தேசிய மருந்தியல் கல்வி மற்றும் ஆராய்ச்சி நிறுவனம், [[ஐதராபாத்து (இந்தியா)|ஐதராபாத்து]]** (*National Institute of Pharmaceutical Education and Research, Hyderabad*) என்பது இந்திய பொது மருந்து ஆராய்ச்சி பல்கலைக்கழகம் ஆகும். இந்தியாவின் தெலங்காணா மாநிலத்தின்  தலைநகர் ஐதராபாத்தில் அமைந்துள்ள இந்நிறுவனம் இந்தியாவின் இரசாயனங்கள் மற்றும் உரங்கள் அமைச்சகத்தின் கீழ் உள்ள ஏழு பள்ளிகளில் ஒன்றாகும். இந்த நிறுவனம் மருந்து அறிவியலில் முதுநிலை மற்றும் முனைவர் பட்டங்களை வழங்குகிறது. தேசிய முக்கியத்துவம் வாய்ந்த நிறுவனமாக, இந்திய மருந்துத் துறையின் மனித வள மேம்பாட்டில் இது முக்கியப் பங்கு வகிக்கிறது.

இந்த நிறுவனம் ஐதராபாத்தில் பாலா நகரில் உள்ள இந்திய மருந்து மற்றும் மருந்து பொருட்கள் நிறுவனத்தின் ஆராய்ச்சி மேம்பாட்டுப் பிரிவு அமைந்திருந்த இடத்தில் அமைந்துள்ளது. இந்த நிறுவனங்களுக்கான மாணவர் சேர்க்கை கலந்தாய்வு தேசிய மருந்தியல் கல்வி மற்றும் ஆராய்ச்சி நிறுவனம், பஞ்சாப் மாநிலம் மொகாலியில் நடைபெறுகிறது.

இந்நிறுவனம் ஆந்திரப் பிரதேச மருத்துவ மண்டலத்துடன் இணைந்து மருத்துவ சாதனங்களை மேம்படுத்துவதில் சிறந்து விளங்குவதை ஊக்குவிக்கப்  பாராட்டத்தக்க முயற்சியை எடுத்துள்ளது.

## தரவரிசை
2021ஆம் ஆண்டில் தேசிய நிறுவன தரவரிசை கட்டமைப்பு மருந்துப் படிப்புகளில் தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து 6 வது இடத்தைப் பிடித்துள்ளது. 

## படிப்புகள்
தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து பின்வரும் படிப்புகளை வழங்குகிறது:

* முதுநிலை வணிக நிர்வாகங்மருந்தகம்
* மருத்துவ வேதியியல், எம். எஸ். (மருந்தகம்)
* மருந்தியல் மற்றும் நச்சுயியல், எம். எஸ். (மருந்தகம்)
* மருந்தியல் பகுப்பாய்வு, எம். எஸ். (மருந்தகம்)
* மருந்தியல், எம். எஸ். (மருந்தகம்)
* ஒழுங்குமுறை நச்சுயியல், எம்.எஸ்
* செயல்முறை தொழில்நுட்பம் மற்றும் செயல்முறை வேதியியல்., எம். டெக்.
* மருத்துவ சாதனங்கள், எம். டெக் 

இதுவரை 32 முனைவர் பட்ட மாணவர்கள் ஆராய்ச்சிப் பணிகளை மேற்கொண்டுள்ளனர்.

## மேற்கோள்கள்

பகுப்பு:இந்திய மருந்துத் துறை
எலிசபெத் (விவிலிய நபர்)

**எலிசபெத்** என்பவர் செக்கரியாவின் மனைவியும் திருமுழுக்கு யோவானின் தாயும் மரியாவின் உறவினருமாவார். இவர் புதிய ஏற்பாட்டின் லூக்கா நற்செய்தியில் குறிப்பிடப்பட்டுள்ளார். இவர் கருத்தரித்து திருமுழுக்கு யோவானைப் பெற்றெடுக்கும் போது மகப்பேறு வயதைக் கடந்திருந்தார்.

## விவிலியத்தில் எலிசபெத்
லூக்கா நற்செய்தி 1ஆம் அதிகாரத்தின் படி, எலிசபெத் "ஆரோனின் மகள்களில்" ஒருவராக இருந்தார். அவரும் அவரது கணவர் செக்கரியாவும் "கடவுளுக்கு முன்பாக நீதிமான்கள், ஆண்டவரின் எல்லாக் கட்டளைகள் மற்றும் நியமங்களின்படி குற்றமற்றவர்கள்" ( 1:5–7 ), ஆனால் மகப்பேறு இல்லாமல் இருந்தனர். இறைவனின் திருக்கோவிலில் இருந்தபோது (1:8–12 ), கபிரியேல் தேவதூதர் செக்கரியாவை சந்தித்தார்:*அவரைக் கண்டு செக்கரியா அச்சமுற்றுக் கலங்கினார். வானதூதர் அவரை நோக்கி, “செக்கரியா, அஞ்சாதீர், உமது மன்றாட்டு கேட்கப்பட்டது. உம் மனைவி எலிசபெத் உமக்கு ஒரு மகனைப் பெற்றெடுப்பார்; அவருக்கு யோவான் எனப் பெயரிடுவீர். நீர் மகிழ்ந்து பேருவகை கொள்வீர். அவரது பிறப்பால் பலரும் மகிழ்ச்சியடைவர். அவர் இறைவன் பார்வையில் பெரியவராய் இருப்பார்; திராட்சை மதுவோ வேறு எந்த மதுவோ அருந்த மாட்டார்; தாய் வயிற்றில் இருக்கும்போதே [[தூய ஆவி|தூய ஆவியால்]] முற்றிலும் ஆட்கொள்ளப்படுவார்.*

— லூக்கா 1:13–15தனக்கும் தன் மனைவிக்கும் வயதாகிவிட்டதால் தங்களுக்கு எவ்வாறு குழந்தை பிறக்கும் என்று செக்கரியா சந்தேகப்பட்டார். தேவதூதர் தன்னை கபிரியேல் என்று அடையாளப்படுத்திக் கொண்டார். செக்கரியா நம்பாததால், தன் வார்த்தைகள் நிறைவேறும் வரை அவர் "ஊமையாகவும், பேச முடியாதவராகவும் இருப்பார்" என்று கூறினார். பிறகு தனது கோவில் ஊழியத்தின் நாட்கள் முடிந்ததும், செக்கரியா தனது வீட்டிற்குத் திரும்பினார்.*அதற்குப்பின்பு அவர் மனைவி எலிசபெத்து கருவுற்று ஐந்து மாதமளவும் பிறர் கண்ணில் படாதிருந்தார். “மக்களுக்குள் எனக்கிருந்த இகழ்ச்சியை நீக்க இறைவன் என்மீது அருள்கூர்ந்து இந்நாளில் இவ்வாறு செய்தருளினார்” என்று தமக்குள் சொல்லிக்கொண்டார்.*

— லூக்கா 1:24–25கபிரியேல் தூதர் கலிலேயாவில் உள்ள நாசரேத்திற்கு அனுப்பப்பட்டார் [ லூக்கா 1:36 ]. அங்கு , யோசேப்பு என்பவருக்கு நிச்சயிக்கப்பட்டிருந்த கன்னிப்பெண்ணான மரியா, தூய ஆவியினால் கருத்தரித்து ஒரு மகனைப் பெற்றெடுப்பார் என்றும் அவர் இயேசு என்று அழைக்கப்படுவார் என்றும் அறிவித்தார். மேலும் மரியாவின் உறவினர் "எலிசபெத்" தனது ஆறாவது மாத கருக்காலத்தைத் தொடங்கியிருப்பதாகவும் மரியாவுக்குத் தெரிவிக்கப்பட்டது. பிறகு எலிசபெத்தை சந்திக்க மரியா "யூதேயா மலைநாட்டிலுள்ள ஓர் ஊருக்குச்" சென்றார்.*மரியாவின் வாழ்த்தை எலிசபெத்து கேட்டபொழுது அவர் வயிற்றிலிருந்த குழந்தை மகிழ்ச்சியால் துள்ளிற்று. எலிசபெத், தூய ஆவியால் முற்றிலும் ஆட்கொள்ளப்பட்டார். அப்போது எலிசபெத் உரத்த குரலில், “பெண்களுக்குள் நீர் ஆசி பெற்றவர்; உம் வயிற்றில் வளரும் குழந்தையும் ஆசி பெற்றதே! என் [[இறைவனின் தாய்]] என்னிடம் வர நான் யார்? உம் வாழ்த்துரை என் காதில் விழுந்ததும் என் வயிற்றினுள்ளே குழந்தை பேருவகையால் துள்ளிற்று. இறைவன் உமக்குச் சொன்னவை நிறைவேறும் என்று நம்பிய நீர் பேறுபெற்றவர்” என்றார்.*

— லூக்கா 1:41–45

## மேற்கோள்கள்

பகுப்பு:திருமுறை நற்செய்திகளில் வரும் நபர்கள்
பகுப்பு:லூக்கா நற்செய்தி
பகுப்பு:முதலாம் நூற்றாண்டு இறப்புகள்
பகுப்பு:கிமு 1ஆம் நூற்றாண்டு பிறப்புகள்
பகுப்பு:யூதேய நபர்கள்
இந்திராபுரம்

**இந்திராபுரம்**   (Indirapuram) இந்தியாவின் உத்தரப்பிரதேச மாநிலம் காசியாபாத்தில்  நிறுவப்பட்டுள்ள ஒரு குடியிருப்பு பகுதியாகும்.  வைபவ் பிரிவு , அபய் பிரிவு, அகின்சா பிரிவு, நியாய் பிரிவு, கியான் பிரிவு, நிட்டி பிரிவு மற்றும் சக்தி பிரிவு  போன்ற பல்வேறு பிரிவுகளாக இப்பகுதி  பிரிக்கப்பட்டுள்ளது. பிராமண சமூகத்தை சேர்ந்தவர்கள் அதிக அளவில் இங்கு உள்ளனர். தில்லி-மீரட் விரைவுச்சாலையில் இந்திராபுரம் அமைந்துள்ளது, இப்பகுதி வசுந்தரா, பிரதாப் விகார், வைசாலி மற்றும் நொய்டா பிரிவு  62 & 63 ஆகிய முக்கிய பகுதிகளால் சூழப்பட்டுள்ளது.

வைசாலி மற்றும் நொய்டா மின்னணு நகர் ஆகிய இரண்டு நீல வரிசை மெட்ரோ நிலையங்களிலிருந்து 5 கி.மீ. தொலைவில் இந்திராபுரம் உள்ளது. நொய்டா  பகுதியிலிருந்து  காசியாபாத்தில் உள்ள மோகன் நகர் வரையிலான நீல வரிசை விரிவாக்கம், இந்திராபுரம் வழியாக மெட்ரோ வலைப்பின்னலை மேலும் வலுப்படுத்தும்.

## கல்வி மற்றும் சுகாதார மையங்கள்
இந்திராபுரம் டிபிஎசு  புனித பிரான்சிசு பள்ளி, இந்திராபுரம் கேம்பிரிட்ச்சு பள்ளி , இந்திரபுரம் பொதுப்பள்ளி, செய்ப்பூர் மேலாண்மை நிறுவனம் மற்றும் இந்திராபுரம் உயர்கல்வி நிறுவனம் ஆகியவை  இங்குள்ள முக்கிய கல்வி நிறுவனங்களாகும். 5 கி.மீ தொலைவுக்குள் சாந்தி கோபால் மருத்துவமனை, நொய்டா போர்ட்டிசு மருத்துவமனை, வைசாலி மேக்சு சிறப்பு தனிக்கூறு மருத்துவமனை , எல்.ஒய்.எப் மருத்துவமனை மற்றும் அமிகேர் மருத்துவமனை போன்ற சுகாதார வசதிகள் இப்பகுதிக்கு உள்ளன.

## மேற்கோள்கள்

பகுப்பு:காசியாபாத் மாவட்டம், இந்தியா
பகுப்பு:உத்தரப் பிரதேசம்
வின்னித்சியா

**வின்னித்சியா** (**Vinnytsia**) உக்ரைன் நாட்டின் மத்திய மேற்கில் அமைந்த வின்னிட்சியா மாகாணத்தின் தலைநகரமும், வின்னிட்சியா மாவட்டம் மற்றும்  வின்னிட்சியா நகர் மாவட்டத்தின் தலைமையிடமும் மாநகராட்சியும் ஆகும். இது தெற்கு பக் ஆற்றின் கரையில் உள்ளது. 2021-ஆம் ஆண்டில் இந்நகரத்தின் மொத்த மக்கள் தொகை 3,70,601 ஆகும்.

### அமைவிடம்
வின்னித்சியா நகரம், உக்ரைன் நாட்டின் தலைநகரான் கீவ் நகரத்திற்கு தென்மேற்கில் 260 கிலோ மீட்டர் தொலைவிலும், கருங்கடல் துறைமுக நகரமான ஒடெசா நகரத்திற்கு வடமேற்கே 429 கிலோ மீட்டர் தொலைவிலும்,  லிவீவ் நகரத்திற்கு கிழக்கே 369 கிலோ மீட்டர் தொலைவிலும் உள்ளது. இந்த வின்னிட்சியா நகர மாவட்டத்தைச் சுற்றிலும் வின்னிட்சியா மாவட்டம் உள்ளது.

## கல்வி

* வின்னிட்சியா பொருளாதாரம் மற்றும் சமூக அறிவியல் கல்வி நிறுவனம்
* வின்னிட்சியா தேசிய மருத்துவப் பல்கலைக்கழகம்
* வின்னிட்சியா தேசிய தொழில்நுட்ப பல்கலைக்கழகம் 
* வின்னிட்சியா அரசு கல்வியியல் பல்கலைக்கழகம் 
* வின்னிட்சியா தேசிய வேளாண்மைப் பல்கலைக்கழகம்
* வின்னிட்சியா ஐரோப்பிய பல்கலைக்கழகம் 
* வின்னிட்சியா வர்த்தகம் மற்றும் பொருளாதார கல்வி நிறுவனம்  
* வின்னிட்சியா சமூகப் பொருளாதார கல்வி நிறுவனம் 
* தோனஸ்க் தேசியப் பல்கலைக்கழகம் 
## பொருளாதாரம்

வின்னிட்சியா நகரத்தில் பெரிய அளவிலான மிட்டாய் தொழிற்சாலையும்,  வைரங்களை பட்டைத் தீட்டும் தொழிற்சாலையும் உள்ளது.மேலும் கைத்துப்பாக்கித் தொழிற்சாலையும் உள்ளது.வின்னிட்சியா நகரத்திற்கு வெளியில் உக்ரேனின் விமானப் படைத்தளம் மற்றும் பன்னாட்டு வானூர்தி நிலையம் உள்ளது. 

File:Vinnytsia, Soborna St 02.jpg|St. Cathedral 
File:Vinnytsia Kozytskoho 36 SAM 0054.JPG|Savoy Hotel
File:Монастир Капуцинів, Вінниця, вул. Соборна, 12—14.JPG|Capuchin monastery
File:Вінниця - Готель "Франціія". Вул. Соборна, 34 P1090188.JPG|Hotel France
File:Винницкая мэрия.JPG|City hall


## போக்குவரத்து

### வான் வழி
வின்னிட்சியா பன்னாட்டு வானூர்தி நிலையம் இந்நகரத்திற்கு அருகில் உள்ளது. 
### தொடருந்து நிலையம்

வின்னிட்சியா தொடருந்து நிலையம் மேற்கு உக்ரைன் நகரங்களான கீவ், லிவீவ், தெற்கு ஒடேசா இணைப்பதுடன், வெளிநாடுகளான  உருசியா நாட்டின் மாஸ்கோ, பெலரஸ் நாட்டின் மின்ஸ்க், பல்கேரியா நாட்டின் சோபியா, மால்டோவா நாட்டின் சிசினௌ, ஸ்லோவேனியா நாட்டின் பிராதிஸ்லாவா, செர்பியா நாட்டின் பெல்கிரேடு மற்றும் அங்கேரி நாட்டின் புடாபெஸ்ட், போலந்து நாட்டின் வார்சா நகரங்களை இணைக்கும் இருப்புப் பாதைகள் உள்ளது.

### உள்ளூர் போக்குவரத்து

உள்ளுர் போக்குவரத்திற்கு மின்சாரப் பேருந்துகள் மற்றும் பேருந்துகள் உள்ளது.
## 2022 உக்ரைன் மீதான உருசியாவின் படையெடுப்பு

உக்ரைன் மீதான உருசியாவின் படையெடுப்பின் எட்டாம் நாளன்று, வின்னிட்சியா நகரத்தின் பயணிகள் பன்னாட்டு வானூர்தி நிலையத்தை உருசியத் துருப்புகள் தாக்கி அழித்து விட்டதாக உக்ரைன் அதிபர் தெரிவித்தார்..

### தட்ப வெப்பம்
வின்னிட்சியா நகரத்தில் குளிர்காலத்தில் டிசம்பர், சனவரி மற்றும்  பிப்ரவரி மாதங்களில் மட்டும் 11.6 முதல் 17  பாகை செல்சியஸ்  வெப்பம் இருக்கும். பிற மாதங்களில் வெப்பம் 22 முதல் 38 பாகை செல்சியஸ் இருக்கும்.

## மேற்கோள்கள்

## வெளி இணைப்புகள்

* 

பகுப்பு:உக்ரைனிய நகரங்கள்
பெரோஸ் (கிடாரைட்டு வம்சம்)

**பெரோஸ்** ( *Peroz*) ( குப்தர் எழுத்துமுறையில்  ) ஆரம்ப கால கிடாரைட் ஆட்சியாளர் ஆவார். இவர் குசான-சாசானியர்களுக்குப் பிறகு, சுமார் பொ.ச.350-360 இல் காந்தாரத்தில் ஆட்சி செய்தார்.

## ஆட்சி
குசான-சாசானியர்களின் ஆட்சி, பொ.ச. 4-ஆம் நூற்றாண்டின் நடுப்பகுதியில் முடிவடைந்தது.  அவர்கள் தங்கள் பகுதிகளை கிடாரைட்டுகளிடம் இழந்தனர். 

பெரோஸ் முதல் கிடாரைட்டு ஆட்சியாளர் கிரடாவின் வாரிசு ஆவார். மேலும் பிரபலமான கிடாரைட்டு ஆட்சியாளர் முதலாம் கிடாரனின் உடனடி முன்னோடி ஆவார். இவர் குசான சாசானிய குசான்ஷா ஆட்சியாளர்களில் கடைசி ஒருவராக முன்னர் கருதப்பட்டார். 

"குசானர்களின் மன்னர்" எனப்பொருள் தரும் "குசான்ஷா" என்ற பட்டத்தைப் பயன்படுத்தி இவர் தனது சொந்த நாணயங்களைத் தயாரித்து வெளியிட்டார்.

### அமிடா முற்றுகை (359 பொ.ச.)
பொ.ச.359-இல் இவர், அமிடா மீது தாக்குதல் நடத்தியதாக வரலாற்றாசிரியர் *கோடாதாத் ரெசாகானி* கூறுகிறார். அங்கு கிரம்பேட்சின் கீழ் ஒரு கிடாரைட்டு இராணுவம் உரோமானியர்களால் கைப்பற்றப்பட்ட நகரத்தை முற்றுகையிட இரண்டாம் சாபூரின் சாசானிய இராணுவத்திற்கு ஆதரவளித்ததாக அறியப்படுகிறது. வரலாற்றாசிரியர் *அம்மியனஸ் மார்செலினஸ்* இவரது ஆடையைப் பற்றியும், இவரது தலைக்கவசத்தைப் பற்றியும் விவரிக்கிறார்.
thumb|ஆட்டுக் கொம்புகள் கொண்ட தலைக்கவசம் அணிந்த பெரோஸ், 359 பொ.ச.வில் அம்மியனஸ் மார்செலினஸ் என்பவரால் அமிடா முற்றுகையின் போது கவனிக்கப்பட்டிருக்கலாம்.

இந்த ஆட்சியாளர் பாரம்பரியமாக இரண்டாம் சாபூர் என்று கருதப்படுகிறார். இருப்பினும் அம்மனுஸ் மார்செலினஸ் வெளிப்படையாக அவ்வாறு கூறவில்லை, மேலும் சாபூரின் பாரம்பரிய தலைக்கவசமும், கிரீடமும் மிகவும் வித்தியாசமானது.  செம்மறியாட்டுக் கொம்புடன் கூடிய தலைக்கவசம் பெரோஸின் பல நாணயங்களில் சாசானிய பாணியில் காணப்படுவதைப் போலவே இருக்கும்.  அம்மியனஸ் மார்செலினஸ் மேலும் குறிப்பிடுகிறார், அவர் சாபூர் என்று கருதும் மன்னன், பெர்சியர்களால் "சான்சான்" மற்றும் "பைரோசென்" என்று அழைக்கப்பட்டார். இது உண்மையில் கிழக்கு ஹூனப் பழங்குடியினரின் ஆட்சியாளரான "ஷாஹான்சா பெரோஸை"க் குறிக்கலாம்.  

## குசான-சசானியர்களின் பாணியில் நாணயங்கள்
குசான பாணியில் உள்ள இவரது நாணயங்களைத் தவிர, பெரோஸ் சாசானிய பாணியில் வெள்ளி மற்றும் தங்க நாணயங்களை வெளியிட்டுள்ளார். அதில் இவர் குசான-சாசானிய ஆட்சியாளர் முதலாம் வராக்ரனின் பெயரை அடிக்கடி உபயோகித்துள்ளார். மேலும் அதில் வராக்ரன் ஆட்டுக்கடா கொம்புகளுடன் ஒரு சிறப்பான சாசானிய தலைக்கவசத்தை அணிந்திருப்பதையும் காட்டுகிறார்.  


படிமம்:Peroz III Kushanshah in profile.jpg|முதலாம் வராக்ரனின் பெயரில் பெரோஸின் நாணயம். ஒரு பக்கம்:சசானிய தலைக்கவசமும் கொம்புகள் கொண்ட கிரீடமும்; பிராமி எழுத்தில் “பி” என உள்ளது. பலிபீடத்தில் உதவியாளர்களுடன் நிற்பது போலவும் பிராமியில் "நாம்" என எழுதப்பட்டுள்ளது.
படிமம்:Peroz_III_Kushanshah.jpg|பெரோஸின் நாணயம். மார்பளவு முகம் தெரிகிறது. மேலும், ரிப்பன்களுடன் ஆட்டுக்கடாவின் கொம்புகள் கொண்ட கிரீடம் அணிந்துள்ளார். பிராமியில் *பி-ரோ* என உள்ளது./ மறுபக்கம்: இரண்டு பணியாளர்களால் சூழப்பட்ட நெருப்பு பீடம்.
படிமம்:Kushano-Sasanian Vahrām (Bahram) I struck under Kidarite ruler Peroz Circa AD 330 365 CE.jpg|thumb|குசான-சாசானிய ஆட்சியாளர் முதலாம் வராக்ரனின் பெயரில் கிடாரைடுகளின் முத்திரையுடன் வெளியிடப்பட்ட பெரோஸின் நாணயம் (செம்மறி ஆட்டின் கொம்புகள் சேர்க்கப்பட்டுள்ளது). சுமார் பொ.ச.330 365. பல்கு நாணயம்.


## சான்றுகள்

## ஆதாரங்கள்
* 
* 
* 
* 
*  
* 

பகுப்பு:இந்திய வரலாறு
பகுப்பு:பாக்கித்தான் வரலாறு
பகுப்பு:ஆப்கானித்தானின் வரலாறு
பகுப்பு:அரசர்கள்
ரோட்ஸ்

alt=General view of the village of Lindos, with the acropolis and the beaches, island of Rhodes, Greece.|thumb| கிரேக்கத்தின் ரோட்ஸ் தீவு, லிண்டோஸ் கிராமத்தின் உள்ளரண் மற்றும் கடற்கரையுடன் பொதுவான ஒரு காட்சி
**ரோட்ஸ்** (*Rhodes*, ) என்பது கிரேக்கத்தின் டோடெகனீஸ் தீவுகளில் மிகப்பெரியது மற்றும் தீவுக் குழுவின் வரலாற்று தலைநகராகவும் இருந்தது ஆகும். நிர்வாக ரீதியாக இந்தத் தீவு ரோட்ஸ் பிராந்திய அலகுக்குள் ஒரு தனி நகராட்சியைக் கொண்டுள்ளது. இது தெற்கு ஏஜியன் நிர்வாக பிராந்தியத்தின் ஒரு பகுதியாகும். தீவின் முக்கிய நகரம் மற்றும் நகராட்சியாக தீவின் பெயராலேயே அமைந்த ரோட்ஸ் நகரம் உள்ளது. ரோட்ஸ் நகரில் 2011 இல் 50,636 மக்கள் இருந்தனர். இது ஏதென்சின் தென்கிழக்கே கிரீட்டின் வடகிழக்கில் அமைந்துள்ளது. 1310 முதல் 1522 வரை தீவை ஆண்ட ஜெருசலேமின் செயிண்ட் ஜானின் மாவீரர்களின் பெயரால்   மாவீரர் தீவு மற்றும் முத்துத் தீவு என்றும் ரோட்ஸ் தீவின் காவல் தெய்வமான சூரியக் கடவுள் ஹீலியோசின் காரணமாக சூரியனின் தீவு  போன்ற பல புனைப்பெயர்கள் இத்தீவுக்கு உள்ளன.

வரலாற்று ரீதியாக, ரோட்ஸ் தீவு பண்டைய உலக ஏழு அதிசயங்களில் ஒன்றான ரோடோசின் கோலோசுக்கு உலகளவில் மிகவும் பிரபலமானது. ரோட்ஸ் நகரின் இடைக்கால பழைய நகரம் உலக பாரம்பரிய தளமாக அறிவிக்கப்பட்டுள்ளது. இன்று, இது ஐரோப்பாவில் மிகவும் பிரபலமான சுற்றுலா தலங்களில் ஒன்றாகும்.

## நிலவியல்
இடது|thumb|180x180px| ரோட்சின் நிலப்பரப்பு வரைபடம்
thumb|200x200px| அக்ரமிடிஸ் மலை
ரோட்ஸ் தீவு 79.7 கி.மீ. (49.5 மைல்) நீளமும், 38 கி.மீ. (24 மைல்) அகலமும் கொண்ட ஒரு ஈட்டி முனை போன்ற வடிவத்தில் அமைந்துள்ளது. தீவின் மொத்த பரப்பளவு தோராயமாக 1,400 சதுர கிலோமீட்டர் (541 சதுர மைல்) ஆகும். மேலும் தோராயமாக 220 கி.மீ. (137 மைல்) கடற்கரையைக் கொண்டுள்ளது. தீவின் முக்கிய அடித்தளமாக சுண்ணாம்புக்கல் உள்ளது. தீவின் வடக்கு முனையில் ரோட்ஸ் நகரம் மற்றும் பண்டைய மற்றும் நவீன வணிக துறைமுகங்களின் தளமும் அமைந்துள்ளது. தீவின் முக்கிய வானூர்தி நிலையம் (டயகோரஸ் சர்வதேச விமான நிலையம், IATA குறியீடு: RHO) பாரதிசியில் நகரின் தென்மேற்கில் 14 கி.மீ. (9 மைல்) தொலைவில் அமைந்துள்ளது. சாலை வசதியின் வலையமைப்பு நகரத்திலிருந்து கிழக்கு மற்றும் மேற்கு கடற்கரைகள் வரை பரவியுள்ளது.

தீவில் ரோட்ஸ் நகருக்கு வெளியே, ஒயிட் வாஷ் ஹவுஸ்  மற்றும் மருத்து நீருற்று ரிசார்ட்கள் கொண்ட சிறிய கிராமங்களான ஃபாலிராகி, லிண்டோஸ், க்ரெமாஸ்டி, ஹராக்கி, பெஃப்கோஸ், ஆர்க்காங்கெலோஸ், அஃபான்டோ, இக்ஸியா, கோஸ்கினோ, எம்போனா ( அட்டாவிரோஸ்,  பாராடியோஸ் ), ட்ரியாண்டா (Ialysos) போன்றவை உள்ளன.

ரோட்ஸ் தீவானது கிரேக்க நிலப்பரப்பில் இருந்து கிழக்கு-தென்கிழக்கே 363 கி.மீ. (226 மைல்) தொலைவிலும், துருக்கியின் தெற்குக் கரையிலிருந்து 18 கி.மீ. (11 மைல்) தொலைவிலும் அமைந்துள்ளது. 1,216 மீட்டர் (3,990 அடி) உயரம் கொண்ட  அட்டாவிரோஸ் மலை, தீவின் உயரமான இடமாகும்.

## குறிப்புகள்

பகுப்பு:பண்டைய கிரேக்க நகர அரசுகள்
பகுப்பு:Coordinates on Wikidata
பகுப்பு:கிரேக்கத் தீவுகள்
காரியா

**காரியா** (*Caria*, கிரேக்க மொழியிலிருந்து : Καρία, *கரியா*,    ) என்பது மேற்கு அனத்தோலியாவின் ஒரு பகுதியாகும். இது நடு ஐயோனியாவிலிருந்து (மைக்கேல்) தெற்கே லைசியா வரையும், கிழக்கே ஃபிரிஜியா வரையிலும் கடற்கரைப் பகுதிகளில் நீண்டுள்ளது.  ஐயோனியன் மற்றும் டோரியன் கிரேக்கர்கள் இதன் மேற்கில் குடியேற்றங்களை ஏற்படுத்தினர். மேலும் காரியன் மக்களுடன் சேர்ந்து இங்கு கிரேக்க ஆதிக்க அரசுகளை உருவாக்கினர். கேரியன்கள் மினோவான் வம்சாவளியைச் சேர்ந்தவர்கள் என எரோடோடசால் விவரிக்கப்பட்டது.  அதே நேரத்தில் அவர்கள் அனதோலியன் நிலப்பரப்பில் வாழும் மக்களில் கடல்வழிப் பயணத்தில் தீவிர ஈடுபாடு கொண்ட மைசியன் மற்றும் லிடியன்களைப் போன்றவர்கள் என்று  அவர் தெரிவிக்கிறார்.  கேரியர்கள் லூவியனுடன் நெருங்கிய தொடர்புடைய அனதோலியன் மொழியான கேரியன் மொழியை பேசுகின்றனர். கேரியர்களுடன் நெருக்கமாக தொடர்புடைய லெலெஜஸ், இது கேரியர்களின் முந்தைய பெயராக இருக்கலாம்.

## குறிப்புகள்

பகுப்பு:அய்டன் மாகாண வரலாறு
பகுப்பு:பண்டைய கிரேக்க புவியியல்
வீ. சீ. இராமச்சந்திரன்

**வீரம்பாக்கம் சீனிவாசன் இராமச்சந்திரன்** (*Veerambakkam Srinivasan Ramachandran*) இந்தியாவின் தமிழகத்தைச் சேர்ந்த ஒரு தாவரவியலாளர் ஆவார். முன்னதாக பாரதியார் பல்கலைக்கழகத்தின் தாவரவியல் துறையில் பேராசிரியராகப் பணிபுரிந்தார். தற்போது கோயம்புத்தூரில் உள்ள தமிழ்நாடு வேளாண்மைப் பல்கலைக்கழகத்தின் தோட்டக்கலைத் துறை மற்றும் ஆராய்ச்சி நிறுவனத்தில் இணைப்பு பேராசிரியராகவும் பணிபுரிகிறார்.
## தொழில்
கோயம்புத்தூர் தெற்கு வட்டத்தில் உள்ள இந்திய தாவரவியல் ஆய்வகத்தில் முனைவர் என்.சி. நாயரின் தலைமைப் பொறுப்பில் ராமச்சந்திரன் இளநிலை ஆராய்ச்சி உறுப்பினராகச் சேர்ந்தார். முனைவர் வி.ஜே.நாயரின்  வழிகாட்டுதலின் கீழ் சென்னைப் பல்கலைக்கழகத்தில் முனைவர் பட்டம் பெற்றார். வி.ஜே. நாயர் நன்கு அறியப்பட்ட புல் ஆராய்ச்சி நிபுணர் ஆவார். கோவை பாரதியார் பல்கலைக்கழகத்தில் தாவரவியல் பேராசிரியராகப் பணியாற்றி 2014 ஆம் ஆண்டு ஓய்வு பெற்றார். கண்ணனூரின் தாவரவளம் (1988), தமிழ்நாட்டின் நீலகிரியில் பெரணியும் பெரணிசார் தாவரங்களும் (2017), இந்தியாவில் ஒபெக்கிராபா சென்சு லேட்டோ எனப்படும் பூஞ்சைப்பாசியின் வகைப்பிரித்தல் திருத்தம் (2018)  என்பன இவர் எழுதிய நூல்களாகும். குறைவாகப் பயன்படுத்தப்பட்ட உண்ணக்கூடிய காட்டுத் தாவரங்கள், தாவர பன்முகத்தன்மை மற்றும் பாதுகாப்பு  என்ற தலைப்புகளின் கீழ் நடைபெற்ற தேசிய கருத்தரங்கின் செயல்பாடுகள் அடங்கிய இரண்டு புத்தகங்களை ஒரு பத்திரிகை ஆசிரியாகத் திருத்தினார். மேற்கூறியவற்றைத் தவிர, தேசிய மற்றும் பன்னாட்டு இதழ்களில்  125 எண்ணிக்கைக்கும் மேற்பட்ட ஆய்வுக் கட்டுரைகளை வெளியிட்டுள்ளார்.  எட்டு புதிய இனங்களையும் கண்டுபிடித்துள்ளார்.
## விருதுகள்
* இந்திய மூடுவிதைத் தாவரங்கள் வகைப்பிரிக்கும் சங்கத்தின் உறுப்பினர்-1992
* இனக்குழு தாவரவியல் சங்கத்தின் உறுப்பினர்-1992
* கல்லூரி ஆசிரியர்களுக்கான வருகைதரும் உறுப்பினர்-1997-1998
## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:இந்தியத் தாவரவியலாளர்கள்
பகுப்பு:திருவண்ணாமலை மாவட்ட மக்கள்
தரங்கத்தி சரணாலயம்

**தரங்கத்தி சரணாலயம்** (*Daranghati Sanctuary*) என்பது இந்தியாவின் இமாச்சலப் பிரதேசத்தில் உள்ள ராம்பூர் புசாகர், சிம்லாவில் அமைந்துள்ளது. இது தொந்தரவுச் செய்யப்படாத வனப்பகுதிகளைக் கொண்டுள்ளது. மோனல், ட்ரகோபன், கோக்லாஸ் மற்றும் கலிஜ் ஆகிய பறவைகள் இங்குக் காணப்படுகின்றன. இங்குக் காணப்படும் சில பொதுவான விலங்குகள் கத்தூரி மான், கோரல் மற்றும் தார். டோப்டா மற்றும் சரஹான் ஆகிய இடங்களில்  நியமிக்கப்பட்டுள்ள வன ஊழியர்கள் ஆலோசனை மற்றும் வழிகாட்டுதலை வழங்குகின்றனர்.

## நிர்வாக அனுமதி
இந்தியாவில் உள்ள வனவிலங்கு சட்டங்களின்படி, சரணாலயத்திற்குள் நுழைவதற்கு/ தங்குவதற்கு, மாநிலத்தின் தலைமை வனவிலங்கு காப்பாளர் அல்லது சம்பந்தப்பட்ட மாவட்ட வன அதிகாரியின் அனுமதி தேவை. தரங்கத்தி சரணாலயம் சரஹானில் அமர்ந்திருக்கும் மாவட்ட வன அதிகாரியினால்  வனவிலங்குகள் நிர்வகிக்கப்படுகிறது.

## அணுகல்
தேசிய நெடுஞ்சாலை 5-ல் சண்டிகரிலிருந்து சரணாலயத்தை நோக்கி ஒருவர் பயணிக்கும்போது, பாதையில் பல முக்கிய இடங்கள் வருகின்றன. இவற்றில் சண்டிகர்- சிம்லா (115 கி.மீ.); சிம்லா - நர்கண்டா (65 கி.மீ.); நர்கண்டா - ராம்பூர் (60 கி.மீ.); ராம்பூர் - மஷ்னூ (30 கி.மீ., மாநில நெடுஞ்சாலை); மஷ்னூ - தரன் கிராமம் (10 கி.மீ., இணைப்புச் சாலை) அமைந்துள்ளன.

## பார்வை காலம்
இச்சரணாலயம் குளிர்காலத்தில் பனி விழுவதால், சரணாலயத்திற்கு வருகை தருவதற்குச் சிறந்த காலம் ஏப்ரல் முதல் சூன் வரை ஆகும்.

## மேற்கோள்கள்


## வெளி இணைப்புகள்
* himachaltourism.nic.in
* hptdc.gov.in

பகுப்பு:இமாச்சலப் பிரதேச சுற்றுலாத் தலங்கள்
பகுப்பு:இமாச்சலப் பிரதேச வனவிலங்கு காப்பகங்கள்
வராக்ரன் குசான்ஷா

**பக்ராம் குசான்ஷா** (*Bahram Kushanshah*) ( **வராக்ரன்** (*Varahran*) என்றும் உச்சரிக்கப்படுகிறது) பொ.ச. 330 முதல் 365 வரை குசான-சசானிய இராச்சியத்தை ஆட்சி செய்த கடைசி குசான்ஷா ஆவார். இவர் இரண்டாம் பெரோஸ் குசான்ஷாவின் வாரிசு ஆவார்.

## பெயர்
இவரது "வராக்ரன்" என்ற பெயர் மத்திய பாரசீக *வராக்ரனின்* புதிய பாரசீக வடிவமாகும் ( *வஹ்ராம்* என்றும் உச்சரிக்கப்படுகிறது). இது பழைய ஈரானிய *விருக்னாவிலிருந்து* பெறப்பட்டது.  அவெஸ்தானுக்குச் சமமானது வெரெத்ராக்னா, இது பழைய ஈரானிய வெற்றிக் கடவுளின் பெயர், அதே சமயம் பார்த்தியன் பதிப்பு **Warθagn* .  இந்த பெயர் கிரேக்க மொழியில் *பாரனெஸ்* என மொழிபெயர்க்கப்பட்டுள்ளது.  ஆர்மேனிய ஒலிபெயர்ப்பானது *வஹாகன்/விரம்* . 

## ஆட்சி
இவரது உடனடி முன்னோடிகளைப் போலல்லாமல், வராக்ரனின் களங்கள் பாக்திரியாவை மட்டுமே உள்ளடக்கியிருந்தது. ஏனெனில் காந்தாரம் மற்றும் காபூல் இரண்டும் சாசானிய அரசர் இரண்டாம் சாபூர் என்பவரால் (ஆட்சி. 309–379 ) சாசானியப் பேரரசில் இணைக்கப்பட்டது.    காந்தாரத்தில் வராக்ரன் நாணயங்களை வெளியிடவில்லை, இவருடைய முன்னோடியான இரண்டாம் பெரோஸ் தான் அவ்வாறு செய்த கடைசி அறியப்பட்ட குசான-சாசானிய ஆட்சியாளர் ஆவார்.  அதன் பிறகு இரண்டாம் சாபூர் காபூலில் இருந்து தனது சொந்த நாணயத்தை வெளியிட்டார்.   
[thumb| வக்ரம் (பக்ரம்) என்ற பெயரில் சிலையுடன் கூடிய ஒரு நாணயம் அரசனுக்கு அருகில் [கிடாரைட்டுகள்|கிடாரைட்டு முத்திரையுடன் அடிக்கப்பட்டது. சுமார் பொ.ச. 330-365.]]

வராக்ரன் குசான்ஷா தனது நாணயத்தில் ஒரு தனித்துவமான கிரீடத்தை அணிந்துள்ளார். அதன் மேல் பந்து மற்றும் பூக்கள் மற்றும் பக்கங்களில் அலங்காரமாக முத்துக்கள் அல்லது தாமரை இதழ்கள் உள்ளன.   இவரது ஆட்சியின் இரண்டாம் கட்டத்தில், பல்குவில் அச்சிடப்பட்ட நாணயம் கிடாரைட்டு முத்திரையை இணைத்து ( முதலாம் வாசுதேவன் காலத்திலிருந்து பயன்பாட்டில் இருந்து வந்த நந்திபாதத்தை மாற்றுதல் ( ) வெளியிடப்பட்டுள்ளது.  இதன் மூலம் கிடாரைட்டுகளின் ஆட்சியை முதல் ஆட்சியாளர் கிரடாவின் வழியே வந்ததாக கருதலாம்.  கிடாரைட்டு ஆட்சியாளர் பெரோஸின் கீழ் சிறிது காலத்திற்கு வராக்ரனின் நாணயத்தில் ஆட்டுக் கொம்புகள் சேர்க்கப்பட்டன. மேலும் முதலாம் கிடாரனின் கீழ் கிரீடப் பந்தைச் சுற்றி உயர்த்தப்பட்ட ரிப்பன்கள் சேர்க்கப்பட்டன.   உண்மையில், வராக்ரன் கிடாரைட்டுகளின் "பொம்மை" என்று விவரிக்கப்படுகிறார். 

பாரம்பரியமாக, வராக்ரனின் நாணய வகைகளில் உள்ள இந்த மாறுபாடுகள், குறிப்பாக சின்னங்கள் மற்றும் முகப்பில் உள்ள ஆட்சியாளரின் உருவம் ஆகியவற்றின் மாற்றங்கள், "வராக்ரன்" என்ற பெயருடன் கூடிய ஆட்சிக்கால கதைகளை விவரிக்கும் போது, வராக்ரன் என்ற கூடுதல் ஆட்சியாளர்களின் இருப்பைக் கருத்தில் கொண்டு விளக்கப்பட்டது. "இரண்டாம் வராக்ரன்I குசான்ஷா" அல்லது "மூன்றாம் வராக்ரன் குசான்ஷா" போன்றவர்கள்.  இருப்பினும் நவீன கருத்துகளின்படி, ஒரே ஒரு வராக்ரன் மட்டுமே இருந்தான். அதன் நாணயங்கள் கிடாரைட்டு ஆட்சியாளர்களான கிரடா, பெரோஸ் மற்றும் கிடாரன் ஆகியோரின் அதிகாரத்தின் கீழ் பல கட்டங்களுக்கு உட்பட்டது. 

பொ.ச.365 வாக்கில், கிடாரைட்டு ஆட்சியாளர் முதலாம் கிடாரன் இப்பகுதியின் நாணயங்களில் தனது பெயருடன் குசான்ஷா என்ற பட்டத்தையும்  இணைத்து வெளியிட்டார்.  கிடாரன் தனது சொந்த பெயரை அங்கு அறிமுகப்படுத்தும் வரை காந்தாரத்திலும், கிடாரைட்டுகள், வராக்ரன் என்ற பெயரில் வெள்ளி நாணயங்களை அச்சிட்டனர். 

## சான்றுகள்

## ஆதாரங்கள்
*  
*  
* 
* 
* 
* 
* 
*  
*  
* 

பகுப்பு:இந்திய வரலாறு
பகுப்பு:பாக்கித்தான் வரலாறு
பகுப்பு:ஆப்கானித்தானின் வரலாறு
பகுப்பு:அரசர்கள்
இரண்டாம் பெரோஸ் குசான்ஷா

**இரண்டாம் பெரோஸ் குசான்ஷா** ( *Peroz II Kushanshah ) * சுமார் பொ.ச 303 முதல் 330 வரையிலான குசான-சாசானிய இராச்சியத்தின் இறுதி குசான்ஷா ஆவார்.  இவர் இரண்டாம் ஹோர்மிஸ்ட் குசான்ஷாவின் வாரிசு ஆவார் .

இவரது முந்தைய இரண்டு முன்னோடிகளான முதலாம் ஹோர்மிஸ்ட் குசான்ஷா மற்றும் இரண்டாம்  ஹோர்மிஸ்ட் குசான்ஷா ஆகியோரைப் போலவே இவர் தனது ஆட்சியின் போது அதே நாணயங்களின் குழுவை வைத்திருந்தார். துகாரிஸ்தானின் முக்கிய குசான-சாசானியர்களின் முக்கிய தளமான பாக்திரியாவிலிருந்து தங்கம்  மற்றும் செப்பு நாணயங்கள் வெளியிடப்பட்டன.  இருப்பினும், இவரது நாணயங்களில் "பெரிய குசான மன்னன் " என்று அழைக்கப்படுகிறார். எனவே சாசானியப் பேரரசின் மீதான அவர்களின் உரிமைக் கோரிக்கையை கைவிடுகிறார்.  முதலாம் ஹோர்மிஸ்ட் குசான்ஷாவின் ஆட்சியில் இருந்து, செப்பு நாணயங்கள் இரண்டு உள்ளூர் ஆளுநர்களான மியாஸ் மற்றும் காவித் ஆகியோரின் பெயர்களுடன் அச்சிடப்பட்டன.  இது இவரது கீழும் தொடரப்பட்டது. 

காந்தாரத்தில் வெளியிடப்பட்ட இவரது  செப்பு நாணயங்களில் தனித்துவமான "காளைக் கொம்புகளுடன் கூடிய கிரீடம்" அணிந்திருப்பதை போலவெளியிட்டார்.  இவ்வாறு , காந்தாரத்தில் இத்தகைய நாணயங்களை வெளியிட்ட குசான-சாசானிய ஆட்சியாளர்களில் கடைசியாக இவர் இருதார்.  அதன் பிறகு, காபூலில் இருந்து தனது சொந்த நாணயங்களை வெளியிட்ட இரண்டாம் சாபூரால் இப்பகுதி ஆக்கிரமிக்கப்பட்டது.   

இவர், வராஹ்ரான் குஷன்ஷாவிற்குப் பின்னர் பதவிக்கு வந்தார். அந்த நேரத்தில் சாசானிய மன்னர் இரண்டாம் சாபூர் ( ஆட்சி. 309–379 ) காந்தாரத்தையும் காபூலையும் தனது பகுதிகளில் இணைத்து கொண்டார்.   

## சான்றுகள்

## ஆதாரங்கள்
*  
*  
*  
* 
* 
* 
*  
* 
பகுப்பு:இந்திய வரலாறு
பகுப்பு:பாக்கித்தான் வரலாறு
பகுப்பு:ஆப்கானித்தானின் வரலாறு
பகுப்பு:அரசர்கள்
அகமதாபாத்து நகர அரங்கம்

**அகமதாபாத் நகர அரங்கம்** (*Ahmedabad Town Hall*) இந்தியாவிலுள்ள குசராத்து மாநிலத்தின் அகமதாபாத்து நகரில் அமைந்துள்ளது. அதிகாரப்பூர்வமாக சேத் மங்கல்தாசு கிர்தர்தாசு நினைவு மண்டபம் என்று அழைக்கப்படுகிறது. மங்கல்தாசு கிர்தர்தாசு என்ற நெசவு தொழிலதிபரின் நினைவாக இவ்வரங்கத்திற்கு அவர் பெயரிடப்பட்டது.
## வரலாறு
20 ஆம் நூற்றாண்டில் புகழ்பெற்ற நெசவு தொழிலதிபரான மங்கள்தாசு கிர்தர்தாசின் நினைவாக 1930 ஆம் ஆண்டுகளில் குடிமக்கள் வழங்கிய நிதி உதவியால் அரங்கம் கட்டப்பட்டது. அகமதாபாத் மாநகராட்சிக்கு இந்நகர அரங்கம் சொந்தமானதாகும். 

1960 ஆம் ஆண்டில் பி.வி. தோசியினால் அரங்கம் புதுப்பிக்கப்பட்டது. சிறந்த ஒலியியல் விளைவுகளை கருத்திற் கொண்டு இவர் மேற்கூரையை மாற்றியமைத்தார். 

மங்கல்தாசு கிர்தர்தாசின் பெயரனான கட்டிடக் கலைஞர் கமல் மங்கள்தாசு 1997-98 ஆம் ஆண்டுகளில் மீண்டும் ஒரு விரிவான சீரமைப்பை மேற்கொண்டார். மேற்கூரையை அகற்றி அசல் கட்டிடத்தைச் சுற்றிலும் ஒரு மேடையைச் இவர் உருவாக்கினார்.

## கட்டடக்கலை
1939 ஆம் ஆண்டில் பிரித்தானியக் கட்டிடக் கலைஞர் கிளாட் பேட்லி என்பவரால் அகமதாபாத் நகர அரங்கம் வடிவமைக்கப்பட்டது. இவர் அதற்கு அடுத்ததாக எம்.ஜே. நூலகத்தையும் வடிவமைத்தார்.

1920-1930 ஆம் ஆண்டுகள் காலத்திய கலை வட்டிவத்திற்கு இவ்வரங்கம் ஓர் எடுத்துக்காட்டாகும். 45 பாகையில் இரண்டு சுழலும் சதுரங்களைப் பயன்படுத்தி ஒரு நட்சத்திர வடிவத்தை உருவாக்கும் விதத்தில் கட்டிடத்தின் திட்டம் வடிவமைக்கப்பட்டுள்ளது. இதன் விளைவாகக் கிடைக்கும் எண்கோண இடமானது அமரும் இடமாக வடிவமைக்கப்பட்டுள்ளது. மையச் சதுரத்தின் முன் மற்றும் பின்புறத்தில் செவ்வகங்கள் சேர்க்கப்பட்டு  அவை முறையே முன்மண்டபமாகவும் மேடையாகவும் உருவாக்கப்பட்டுள்ளன. நட்சத்திர வடிவ கட்டடம் ஒரு எண்கோண இடத்தில் குவிமாடத்தால் மூடப்பட்டுள்ளது. முழு திட்டமும் குசராத்திய இந்து கோவில்களின் மண்டபங்களில் இருந்து உத்வேகம் பெற்றதாக உள்ளது. வெளிப்புறத்தில் செங்கற்கள் படிந்த பின் மூலைகளும்  இந்து கோவில்களின் சிக்கலான வெளிப்புறமும் வெளிப்படுகின்றன. 

தடிமனான சுவர்கள் செங்கற்களால் கட்டப்பட்டு அதன் மேல் எண்கோண கருங்கற்காரை குவிமாடம் கட்டப்பட்டுள்ளது. கட்டமைப்பில் உள்ள அலங்காரமான கம்பிகளும் குசராத்திய கட்டிடக்கலை பாரம்பரியத்தின் செல்வாக்கைக் காட்டுகிறது.
## மேற்கோள்கள்

பகுப்பு:அகமதாபாத்
பகுப்பு:குசராத்து
சைல் சரணாலயம்

**சைல் சரணாலயம்** (*Chail Sanctuary*) என்பது இந்தியாவில் உள்ள இமாச்சலப் பிரதேசத்தில் உள்ள ஒரு சரணாலயம் ஆகும். சைல் சரணாலயம், கடமான், இந்திய மான் வகைகளுள் ஒன்றான கோரல் மற்றும் சீர் பெசன்ட் பறவையின் மலை வாழிடமாக அமைந்துள்ளது. இங்குக் கேளையாடு மற்றும் *கலிஜின்* ஆகியவை அந்தி மற்றும் விடியற்காலையில் காணப்படுகின்றன. இவற்றைப் பார்வையிடச் சிறந்த காலம் மார்ச் முதல் அக்டோபர் வரை ஆகும். 

## வரலாறு
சைல் சரணாலயம் 110 சதுர கி. மீ. வனப்பரப்பினை உள்ளடக்கியது. 1976ஆம் ஆண்டில், சைல் வனவிலங்கு சரணாலயம் கண்டறியப்பட்டு, அரசாங்கத்தின் பரிசீலனையில் பாதுகாக்கப்பட்ட பகுதியாக அறிவிக்கப்பட்டது. சீர் பெசண்ட் இனப்பெருக்கம் மற்றும் மறுவாழ்வு திட்டம் 1988-ல் தொடங்கப்பட்டது. கருவாலி மரம், பைன் மற்றும் புல்வெளிகளுடன் கூடிய அடர்ந்த வனமாக இது உள்ளது.

## விலங்குகள்
இச்சரணாலயத்தில் முக்கியமான பாலூட்டிகள் இனங்கள் பல உள்ளன. இவற்றில் செம்முகக் குரங்கு, சிறுத்தைகள், இந்தியக் கேளையாடு மற்றும் முள்ளம்பன்றி ஆகியவை அடங்கும். இமாலய கருப்பு கரடி, காட்டுப்பன்றி, சாம்பல் குரங்கு, கடமான் மற்றும் இந்தியக் குழிமுயல் ஆகியவை இப்பகுதியில் காணப்படும் பிற இனங்களாகும். ஐரோப்பிய சிவப்பு மான் அரை நூற்றாண்டுக்கு முன்பு பட்டியாலாவின் முன்னாள் மகாராஜாவால் அறிமுகப்படுத்தப்பட்டன. ஆனால் இவை எதுவும் 1988-ல் கணக்கெடுப்பின் போது காணப்படவில்லை. சீர் பெசன்ட் இனப்பெருக்கம் மற்றும் மறுவாழ்வு மையம், சீர் பெசன்ட் எண்ணிக்கையை அதிகரிக்க உதவியது.

இமாச்சலப் பிரதேசத்தைச் சேர்ந்த மக்களின் கருத்துப்படி, சைல் வனவிலங்கு சரணாலயம் சைலின் முக்கிய ஈர்ப்பாக கருதப்படுகிறது. அடர்ந்த மூடப்பட்ட ஓக் காடுகள், தேவதாரு மரம், இமாச்சல பிரதேசத்தில் உள்ள சோலாங் பள்ளத்தாக்கு, 10,000 ஹெக்டேர் நிலப்பரப்பில் உள்ளது. இது செம்முகக் குரங்கு, சிறுத்தை, இந்திய முண்ட்ஜாக், கோரல், முள்ளம்பன்றி, காட்டுப்பன்றி, சாம்பல் குரங்கு மற்றும் இமயமலை கருங்கரடி ஆகியவற்றைக் கொண்டுள்ளது. அழிந்து வரும் சில ஊர்வன மற்றும் பறவை இனங்களையும் இச்சரணாலயம் அழிவிலிருந்து காத்து வருகின்றது.

## அணுகல்
சைல் வனவிலங்கு சரணாலயத்திற்கு கால்கா - சிம்லா சாலை வழியாகவும், அம்பாலா - கால்கா தொடருந்து பாதையில் கால்கா வரை தொடருந்தில் பயணித்தும் அடையலாம். சைல் வனவிலங்கு சரணாலயம் சிம்லா மற்றும் சண்டிகரின் முக்கிய வழித்தடங்களுடன் இணைக்கப்பட்டுள்ளது.

## மேற்கோள்கள்

## வெளி இணைப்புகள்

* இமாச்சலப் பிரதேச சுற்றுலாக் கழகம்
* இமாச்சலப் பிரதேச சுற்றுலா வளர்ச்சிக் கழகம்

பகுப்பு:இமாச்சலப் பிரதேச சுற்றுலாத் தலங்கள்
பகுப்பு:இமாச்சலப் பிரதேச வனவிலங்கு காப்பகங்கள்
மணாலி வனவிலங்கு சரணாலயம்

**மணாலி வனவிலங்கு சரணாலயம்** வட இந்தியாவில் இமாச்சல பிரதேசத்தில் உள்ள ஒரு வனவிலங்கு காப்பகம் ஆகும். 

## வரலாறு
மணாலி வனவிலங்கு சரணாலயத்தின் பரப்பளவு சுமார் 31.8 சதுர கிலோமீட்டர்கள். 1933ஆம் ஆண்டின் பஞ்சாப் பறவைகள் மற்றும் காட்டு விலங்குகள் பாதுகாப்புச் சட்டத்தின் கீழ், பின்வரும் பகுதி பிப்ரவரி 26, 1954 அன்று சரணாலயமாக அறிவிக்கப்பட்டது.

## அமைவிடம்
இது மணாலியிலிருந்து சுமார் 2 கி. மீ. தொலைவில் அமைந்துள்ளது. இது *மணல்சு காட்* நீர்ப்பிடிப்பு பகுதியாகும். மணாலி மரக்கட்டைகள் மற்றும் தூங்கி கோயிலிலிருந்து ஒரு பாதை அடர்ந்த தியோதர், கைல், குதிரை கசுக்கொட்டை, வாதுமைக் கொட்டை மற்றும் மேப்பிள் காடுகள் வழியாகச் செல்கிறது. இச்சரணாலத்தைப் பார்வையிடச் சிறந்த காலம் மே முதல் அக்டோபர் வரை ஆகும்.  

## விலங்குகள்
கத்தூரி மான், மோனல் மற்றும் பழுப்பு கரடி, சிறுத்தை மற்றும் பனிச்சிறுத்தை ஆகியவை இங்குக் காணப்படும் பொதுவான விலங்குகளில் சில. கோடையில் பனிப்பாறை மண்டலத்தில் இபெக்ஸ் காட்டாடு மந்தைகள் இடம்பெயர்வதைக் காணலாம்.

## மேற்கோள்கள்

## வெளி இணைப்புகள்
* இமாச்சலப் பிரதேச சுற்றுலாக் கழகம்
* இமாச்சலப் பிரதேச சுற்றுலா வளர்ச்சிக் கழகம்

பகுப்பு:இமாச்சலப் பிரதேச சுற்றுலாத் தலங்கள்
பகுப்பு:இமாச்சலப் பிரதேச வனவிலங்கு காப்பகங்கள்